**Энергияны және суды үнемдейтін жаңа технологияларды кең тарату,қаражатты айтарлықтай үнемдеуге жеткізеді**

*Астана, 14 маусым, Мәжіліс Үйі.*

**Мәжілісте Палата Спикері Нұрлан Нығматулиннің төрағалығымен өткен жалпы отырыста депутат Майра Айсина Қазақстан Республикасы Премьер-Министрі Бақытжан Сағынтаевқа депутаттық сауал жолдады.**

Қазіргі уақытта Қазақстан Республикасы «жасыл экономикаға» көшу жөніндегі тұжырымдаманың міндеттерін белсенді түрде жүзеге асыруға, ҚР Президенті Н.Ә.Назарбаевтың бастамасын - «Жасыл көпір» серіктестік бағдарламасын іске асырупроцесіне, Халықаралық «EXPO-2017» көрмесін өткізуге кірісіпкетті.

Осыған байланысты энергияны және суды үнемдейтінжаңа технологияларды кең тарату, Қазақстанға бейімделген «жасыл практиканы» барлық жерде енгізу мәселелері ерекше маңыздылыққа ие болуда, практика көрсетіп отырғандай, бұл қаражатты айтарлықтай үнемдеуге жеткізеді.

Көптеген қазақстандық компанияларбұл технологиялардың артықшылығын бағалап, өз өндірістерін жаңғыртуға кірісті, ал бюджеттік сала туралы мұны айта алмаймыз.

Жекелеген бюджеттік ұйымдар инновацияларды табысты енгізіп, осы ретте бюджет қаражатын айтарлықтай үнемдегеніне қарамастан, тиісті мемлекеттік органдар бұған мүдделілік білдірмей отыр.

Мәселен, Шығыс Қазақстан облысында 2013 жылдан бастап жиырмаға жуық білім беру объектісі пиролиздік пештер орнатты, жылу беру кезеңінде олардың әрқайсысы орта есеппен 5 млн. теңгеге дейін үнемдейді. Қызылорда облысында тамшылатып суару табысты енгізілуде, Солтүстік Қазақстан облысында дапиролиздік пештердің артықшылығытиісінше бағаланды.

Ақмола облысы бойынша дәлелді бір мысал келтірейін:150 оқушы оқитын Вячеслав орта мектебі базасында (Аршалы ауданы, Арнасай ауылы) су ысыту үшін күн коллекторларын пайдалануды, жарық-диодтышамдарды,жылу беру үшін пиролиздік пештерді, өздерінің жылыжайларында өсімдіктерді суару үшін тамшылатып суаруды қолдана отырып, әртүрлі жобалар жүзеге асырылған.

Мектепте инновацияны енгізу бойынша жоспарлы және жүйелі жұмыс жүргізу нәтижесіндеАрнасай аулының балаларыата-аналарын да күнделікті өмірде жаңа технологияларды пайдалануға тартуда, тілек білдіргендердің барлығы үшінересектермен бірге семинарлар мен тренингтер жүргізеді.

Бұл ретте мектеп бойынша бюджет қаражатын үнемдеу жыл сайын 10 миллион теңге шамасында болады, оның ішінде: пиролиздік пештерді пайдалану - 932 мың теңге, су ысыту үшін күн коллекторларын пайдалану - 124 мың теңгеге дейін, жарық-диодтышамдарды қолдану - 814 мың теңге, өздерінің жылыжайларында өсімдіктерді суару үшін тамшылатып суаруды қолдану 600 мың теңгеге жуық қаражат үнемдеуге мүмкіндік берді.

Алайда, жаңа технологияларды пайдаланудан болатын ерекше экономикалық тиімділікке қарамай, еліміз бойынша бюджеттік салада мекеме басшыларының бюджет қаражатын үнемдеге ынталары жоқ болғандықтан, барлық жерде бірдей оны енгізу мүмкін болмай отыр.Әрине,олар үнемделген қаражатты мекемені дамытуға жұмсай алады, бірақ келесі жылы олардың бюджетінендәл осы сома қысқартылады.

**Құрметті Бақытжан Әбдірұлы,** осы айтылғандардың негізінде,инновациялық «жасыл практиканы» белсенді түрде енгізу мақсатымен,Сізден Ұлттық экономика, Қаржы, Энергетика, Білім және ғылым министрліктеріне осы мәселені зерделеп, бюджеттік сала мекемелерін ынталандыруға қатысты тиісті нақты ұсыныс енгізу жөнінде тапсырма беруіңізді сұраймын.

**(Сәуле Досжанова. Т.74-63-01. Ақпаратты ҚР Парламенті Мәжілісі Аппаратының  Баспасөз қызметі таратты.)**